Document ID: 32006R0973

32006R0973
L 176/63
SLUŽBENI LIST EUROPSKE UNIJE
29.06.2006.
UREDBA KOMISIJE (EZ) br. 973/2006
od 29. lipnja 2006.
o izmjeni Uredbe (EZ) br. 1831/96 o otvaranju i predviđanju upravljanja carinskim kvotama Zajednice koje od 1996. utvrđuje GATT za određeno voće i povrće i proizvode od prerađenog voća i povrća
KOMISIJA EUROPSKIH ZAJEDNICA,
uzimajući u obzir Ugovor o osnivanje Europske zajednice,
uzimajući u obzir Uredbu Vijeća (EZ) br. 2200/96 od 28. listopada 1996. o zajedničkoj organizaciji tržišta voća i povrća (1), a posebno njezin članak 34. stavak 1.,
budući da:
(1)
Sporazum u obliku razmjene pisama između Europske zajednice i Narodne Republike Kine u skladu s člankom XXIV:6 i člankom XXVIII. Općeg sporazuma o carinama i trgovini (GATT) 1994 (2) koji je odobren Odlukom Vijeća 2006/398/EZ (3) te Sporazum u obliku razmjene pisama između Europske zajednice i Sjedinjenih Američkih Država u skladu s člankom XXIV:6 i člankom XXVIII. Općeg sporazuma o carinama i trgovini (GATT) 1994 (4), koji je odobren Odlukom Vijeća 2006/333/EZ (5), predviđaju povećanje postojećih carinskih kvota u okviru GATT-a i otvaranje novih za određene vrste voća i povrća te proizvode obrade voća i povrća.
(2)
Od donošenja Uredbe Komisije (EZ) br. 1831/96 (6) promijenjeno je nekoliko oznaka KN navedenih u prilozima od I. do III. toj Uredbi.
(3)
Radi predviđanja izmijenjenih i novih carinskih kvota te radi jasnoće, priloge Uredbi (EZ) br. 1831/96 treba izmijeniti.
(4)
Uredbu (EZ) br. 1831/96 treba na odgovarajući način izmijeniti.
(5)
Mjere predviđene ovom Uredbom u skladu su s mišljenjem Upravljačkog odbora za svježe voće i povrće te Upravnog odbora za proizvode prerađene od voća i povrća,
DONIJELA JE OVU UREDBU:
Članak 1.
Uredba (EZ) br. 1831/96 mijenja se kako slijedi:
1.
Prilog I. zamjenjuje se tekstom iz Priloga I. ovoj Uredbi.
2.
Prilog II. zamjenjuje se tekstom iz Priloga II. ovoj Uredbi.
3.
Prilog III. zamjenjuje se tekstom iz Priloga III. ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. lipnja 2006.

Labels: 3
17
15